[Dato]

Siv Efraimsen

Berlevåg kommune

**Berlevåg kommune**

**Forskrift om hundehold**

1. **Formål**

Berlevåg kommune ønsker gjennom denne forskrift å

* fremme et positivt og ansvarlig hundehold som ivaretar hensyn til sikkerhet, trygghet, alminnelig ro og orden
* redusere konfliktnivået mellom hundeholder og allmenheten
* forhindre skremmende atferd fra hunder
* beskytte villdyr/bufe/reinsdyr

1. **Virkeområdet**

Forskriften gjelder alle som bor eller oppholder seg i Berlevåg kommune. Forskriften er et tillegg til bestemmelser i lov 4. juli 2003 nr. 74 om hundehold (hundeloven).

1. **Definisjoner**

Hundeholder: Den som eier eller har omsorgen for hund for kortere eller lengere periode.

Hunder i tjeneste: Politihunder, rednings- og ettersøkshunder, servicehunder, førerhunder, gjeterhunder

Bufe: Sau

1. **Båndtvang**

* I Berlevåg kommune er det båndtvang i perioden 1. april – 20. august
* I tillegg er det gjennom hele året båndtvang i sentrum og i boligfelt

Unntatt fra bestemmelser om båndtvang er:

* Hunder i utførelse/virksomhet som gjeterhund
* Hunder i tjeneste eller under organisert trening
* Hunder som i følge med eier eller besitter benyttes i lovlig jakt eller jakthundtrening

1. **Områder der hund ikke skal ha eller skal ha begrenset adgang**
2. Ikke adgang til offentlige bygg
3. Ikke adgang til skolegårder og barnehager
4. **Renhold**

Hundeholder forplikter straks å fjerne ekskrementer som hunden etterlater seg i sentrum og i boligområder.

Hundeavføringsposer skal ikke kastes i naturen.

1. **Om ekstraordinært båndtvang**

Rådmannen er delegert myndighet til å fatte enkeltvedtak om ekstraordinært båndtvang eller dispensasjoner fra denne forskrift.

Ved innføring av ekstraordinær båndtvang vil det jf. hundeloven § 9 bokstav f) ikke være anledning til å gjøre dispensasjoner for jakt, jaktprøver og jakthundtrening.

1. **Hundehold i boliger**

Hundehold i boligområde skal ivareta hensyn til alminnelig ro og orden og ikke være til unødig sjenanse for andre. Kennelvirksomhet tillates ikke i boligområde.

1. **Innbringing av hund**

Hundeholder eller besitter er ansvarlig for å dekke omkostninger som påløper i forbindelse med innbringing av hund og opphold/forvaring.

1. **Sanksjoner og straff**

Etter § 28 i lov 4. juli 2003 nr. 74 om hundehold (hundeloven) straffes overtredelse av denne forskrift eller vedtak hjemlet i forskriften med bøter eller fengsel i inntil 6 måneder dersom forholdet ikke rammes av strengere straffebud.

1. **Ikrafttredelse**

Denne forskriften trer i kraft 1. juli 2020